Water cometh! – Stewart Creek Somethings
January 6, 2015 Steve Hardin
Previous Article Kitchen remodel begins.
Next Article Water overfloweth! Elizabeth Arden stel ’n nuwe geur bekend | SARIE
Elizabeth Arden stel ’n nuwe geur bekend	deur SARIE.com-span
In 1989 is Elizabeth Arden se parfuum Red Door bekend gestel. Nou het dié skoonheidshuis hul grootste parfuumbekendstelling in 24 jaar met die splinternuwe Elizabeth Arden Untold. Elizabeth Arden Untold is ’n vroulike, sensuele parfuum met blomgeure. Die verskillende fasette wat die moderne vrou bekoorlik maak, was die inspirasie vir dié nuwe parfuum.
Clement Gavarry – die parfumeur agter geure soos Carolina Herrera Carolina, Armani Code en Sarah Jessica Parker Lovely – is ook die neus agter Untold se vars geure soos pienk peper, bergamot, peer, swartbessies, katjiepiering, jasmyn, patsjoelie, sandelhout, amber en muskus. Hier vertel hy wat hom geïnspireer het om Untold te skep.
Onder die bekendes wat verlede week die bekendstelling van Untold by Randlords in Johannesburg bygewoon het was Annie Malan, Zuraida Jardine en Jacinda Louw. Zuraida was die seremoniemeester.
Die bekendstelling is op die boonste vloer van Randlords gehou en gaste het tot laataand partytjie gehou. Kyk net die ongelooflike uitsig oor die Nelson Mandela-brug in Johannesburg!
Gaste is bederf met hul eie bottel Untold waarop hul name gegraveer is.
Die interessante kurwe-vorm van die bottel simboliseer die vele fasette en veelsydige aard van die moderne vrou. Die bottel lyk anders vanuit elke hoek waarna jy dit bekyk.
SARIE se skoonheidsredakteur, Charis Labuschagne, was ook by die bekendstelling! Kyk net hoe mooi is haar spesiale bottel!
Elizabeth Arden Untold (R650 vir 50 ml EDP) is vanaf Oktober beskikbaar.
Kyk hier na die amptelike advertensie van dié parfuum.